Museum Geopark Batur

Museum Geopark Batur inggih punika silih tunggil museum sané wénten ring Bali. Museum puniki magenah ring  Jalan Raya Penelokan, Kintamani, Bangli, Provinsi Bali. Museum puniki wantah magenah ring pasisi kelod Gunung Batur. Sadurungnyané, museum puniki kawastanin Museum Gunungapi Batur. Museum Geopark Batur kawangun antuk  kerjasama Direktorat Vulkanologi miwah Mitigasi Bencana Geologi, Direktorat Jenderal Geologi miwah Sumber Daya Mineral, Departemen Energi miwah Sumber Daya Mineral miwah Bappeda kabupatén Bangli. Jimbar museum puniki kirang langkung 1,09 Hektar. Peletakan batu kapertama museum puniki kalaksanayang ring tanggal tanggal 26 Maret 2004 olih Direktur Jenderal Geologi Sumber Daya Mineral Departemen Energi miwah Sumber Daya Mineral, Gubernur Bali, miwahBupati Bangli. Raris karesmiang ring tanggal 10 Méi 2007 olih Menteri Energi miwah Sumber Daya Mineral.

Lelintihan 
Saking tanggal 22 Désémber 2011, Museum Gunungapi Batur dados tanggung jawab Pusat cq. UPT Museum Geologi, Badan Geologi KESDM. Museum Gunungapi Batur salanturnyané berkembang dados Museum Geopark Batur. Museum puniki kawangun sasampuné kawasan Kaldera Batur kadadosang anggota jejaring geopark global UNESCO ring bulan Séptémber 2012. Museum Geopark Batur kawangun antuk tahap-tahap. Tahap Perencanaan ring bulan Juni – Agustus warsa 2013. Tahap Pembangunan Fisik Gedung ring bulan Agustus– Désémber warsa 2013. Tahap Perencanaan Interior miwah Sistem Pameran ring bulan Maret – Méi warsa 2014, miwah Tahap Pembangunan Fisik Interior ring bulan Juni – Désémber warsa 2014.

Pustaka 

Geopark Batur
Geopark Batur